CELEX: C2006/048/36
Language: lv
Date: 2006-02-25 00:00:00
Title: lieta C-463/05: Prasība pret Nīderlandes Karalisti, ko Eiropas Kopienu Komisija iesniedza  2005. gada 22. decembrī

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/19
            
         Prasība pret Nīderlandes Karalisti, ko Eiropas Kopienu Komisija iesniedza 2005. gada 22. decembrī
   (lieta C-463/05)
   (2006/C 48/36)
   tiesvedības valoda — holandiešu
   Eiropas Kopienu Tiesā 2005. gada 22. decembrī izskatīšanai ir iesniegta prasība pret Nīderlandes Karalisti, ko cēla Eiropas Kopienu Komisija, kuru pārstāv Dominique Maidani un Wouter Wils.
   Prasītājas prasījumi Tiesai ir šādi:
   
               1)
            
            
               atzīt, ka, nepieņemot normatīvus un administratīvus aktus, kas vajadzīgi, lai izpildītu Eiropas Parlamenta un Padomes 2002. gada 6. jūnija Direktīvu 2002/47/EK (1) par finanšu nodrošinājuma līgumiem, vai, jebkurā gadījumā, nedarot šos aktus zināmus Komisijai, Nīderlandes Karaliste nav izpildījusi pienākumus, ko tai uzliek šī direktīva;
            
         
               2)
            
            
               piespriest Nīderlandes Karalistei atlīdzināt tiesāšanās izdevumus.
            
         Pamati un galvenie argumenti
   Direktīvas 2002/47 11. pants uzliek dalībvalstīm par pienākumu nodrošināt, ka [dalībvalstīs] stājas spēkā normatīvie un administratīvie akti, kas vajadzīgi, lai vēlākais līdz 2003. gada 27. decembrim nodrošinātu atbilstību šai direktīvai, un nekavējoties informēt par tiem Komisiju.
   Komisija uzskata, ka Nīderlandes Karaliste nav ieviesusi šos pasākumus vai, jebkurā gadījumā, nav informējusi par tiem Komisiju.
   
      (1)  OV L 168, 43. lpp.